มีอะไรกับแฟน2ครั้งต้นเดือนธันวาคมโดยมีการคุมกำเนิดทุกครั้ง และเช็คถุงทุกครั้งหลังจากทำเสร็จว่าไม่มีการรั่วแน่นอน จนมาปลายเดือนธันวาคมประจำเดือนยังไม่มาเลย แต่มีอาการปวดท้องประจำเดือน สิวขึ้น แต่ประจำเดือนก็ยังไม่มา ซื้อที่ตรวจมาตรวจจะ10อันแล้วค่ะทั้งแบบหยดและแบบจุ่ม โดยการตรวจครั้งแรกตั้งแต่วันที่12มกรา จนมาถึงวันนี้วันที่28 ซื้อมาตรวจอาทิตละ2-3อัน ก็ยังขึ้นขีดเดี๋ยวเหมือนเดิม ไม่ทราบว่าเกิดได้จากสาเหตุอะไรบ้างคะ
สวัสดีค่ะ จากที่เล่ามา ถือว่าไม่ตั้งครรภ์นะคะ การขาดประจำเดือนจะเกิดจากสาเหตุต่างๆได้แก่ ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นซึ่งแนะนำ ให้รอประจำเดือนก่อนนะคะ หากขาดต่อเนื่องเกิน 3เดือน แนะนำให้ไปพบแพทย์เพื่อตรวจหาสาเหตุและรับการรักษาอย่างเหมาะสมนะคะ